গত ক’দিন গরমে হাঁসফাঁস অবস্থা কলকাতা-সহ রাজ্যের বিভিন্ন জেলার বাসিন্দাদের। এরই মধ্যে গতকাল, বৃহস্পতিবারেই হাওয়া অফিস জানিয়ে দিয়েছিল, বঙ্গোপসাগরে দানা বেঁধেছে নিম্নচাপ। আলিপুর আবহাওয়া দফতর জানিয়েছিল, উত্তর-পশ্চিম বঙ্গোপসাগরে একটি নিম্নচাপ অক্ষরেখা তৈরি হয়েছে। সেই নিম্নচাপ আগামী ৪৮ ঘণ্টায় ভারী নিম্নচাপে রূপান্তরিত হবে বলে জানাল হাওয়া অফিস। 

এই বিষয়ে অন্যান্য খবর

নিকাশির বেহাল দশা, বর্ষায় ভাসতে পারে শহরতলি


ওই নিম্নচাপের ফলে দুই চব্বিশ পরগনা, দুই মেদিনীপুর, ঝাড়গ্রাম, পুরুলিয়া, হাওড়া, হুগলিতে ভারী থেকে অতি ভারী বৃষ্টি হবে বলে জানানো হয়েছে আবহাওয়ার দফতরের তরফে। তবে কলকাতায় ভারী বৃষ্টি সম্ভবত হবে না। তবে কলকাতা-সহ বাকি জেলাগুলিতে বিক্ষিপ্ত বৃষ্টির সম্ভাবনা রয়েছে। 
আজ রাতে কলকাতায় বৃষ্টি হওয়ার সম্ভাবনা রয়েছে বলে জানা যাচ্ছে। আগামী ২২ জুলাই পর্যন্ত মৎস্যজীবীদের সমুদ্রে নিষেধ করা হয়েছে। যাঁরা সমুদ্রে গিয়েছেন, তাঁদেরও ফিরে আসতে বলা হয়েছে।